SA sluit tien ambassades en konsulate om koste te bespaar - Solidariteit WêreldSolidariteit Wêreld
Tuis › Nuuskantoor › SA sluit tien ambassades en konsulate om koste te bespaar
SA sluit tien ambassades en konsulate om koste te bespaar
Daily Maverick berig dat die Departement van Internasionale Betrekkinge en Samewerking (Dirco) na verwagting binnekort die sluiting van sommige diplomatiese missies sal aankondig. Die departement sal ook waarskynlik binnekort verduidelik watter ambassadeurs en ander diplomate in nabygeleë lande of stede verantwoordelikheid sal aanvaar vir die diplomatieke dienste in die spesifieke lande of stede waar ambassades of konsulate gesluit gaan word.
Die Suid-Afrikaanse regering sal na verwagting tien van sy diplomatieke missies in die buiteland sluit as 'n geldbesparende maatreël.
Volgens bronne bekend aan Daily Maverick word die volgende agt Suid-Afrikaanse ambassades gesluit:
Minsk in Belo-Rusland
Port of Spain in Trinidad en Tobago
Die Heilige Stoel in die Vatikaan
Muskat in Oman
Dirco beplan ook om sy konsulate-generaal in Milaan, Italië, en in Chicago in die VSA te sluit. Suid-Afrika het wel steeds konsulate-generaal in New York en Los Angeles en ook 'n ambassade in Washington DC. Die ambassade in Rome sal ook behou word.
Wat is die verskil tussen 'n ambassade en 'n konsulaat?
'n Ambassade is die basis vir 'n land se diplomatieke missie in die buiteland, wat beteken dat al die politieke, kulturele en sosiale verhoudings tussen dié twee lande hierdeur versterk en in goeie orde gehou word. Daar sal gewoonlik slegs een ambassade in 'n ander land wees, want dit is waar die betrokke ambassadeur werk en ook soms woon.
'n Konsulaat is waar konsulêre dienste verrig word. Ambassades het gewoonlik 'n konsulêre afdeling. Daar kan meer as een konsulaat in 'n land wees en dit is gewoonlik geleë in die stede waar die meeste toeriste graag besoek aflê.
Wat doen 'n ambassade?
Een van die rolle van ambassades en konsulate is om hul nasionale burgers in die buiteland by te staan. Die hulp wat aangebied word, kan in elke land verskil. In konflikgebiede kan ambassades dikwels slegs beperkte hulp aanbied.